《和赏海棠》
宋代·冯山

三春花卉满州城，渠占风流第一名。老杏酸寒誇锦绣，野梨乾一学瑶琼。

秾妆雨后频来看，尤物年深特地荣。为是翰林亲手植，莫辞欢赏慰民情。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。